# Ръководство за потребителя

# Компютър VAIO Fit 14E/15ESVF1421/SVF1521

Отпечатване

## Използване на режима на заспиване

В режима на заспиване може да се отдалечите от компютъра VAIO, като същевременно запазите състоянието на компютъра, включително данните, по които работите.

#### Активиране на режима на заспиване

1. Отворете препратките, след което изберете препраткатаНастройки (Settings). (Вижте Отваряне на препратките за отваряне на препратките.)

2. ИзберетеИзключване (Power) и Заспиване (Sleep).

   Ако компютърът VAIO е оборудван с индикатор за захранването, той се изключва, когато компютърът влезе в режим на заспиване (с настройка по подразбиране).

#### Връщане към нормален режим

1. Натиснете бутона(Изключване (Power)).

#### Забележка

- Ако натиснете и задържите натиснат бутона(Изключване (Power)) за повече от четири секунди, компютърът VAIO ще се изключи автоматично. Това ще изтрие всички незаписани данни.

- По подразбиране компютърът VAIO автоматично преминава в режим на хибернация, когато батерията се изтощава. Въпреки това, в зависимост от условията на работа, компютърът може и да не премине в режим на хибернация.

  Ако това се случи, а батерията се изтощава, компютърът ще се изключи и това ще доведе до загуба на незаписаните данни.

  Докато компютърът работи на захранване от батерията, записвайте често данните.

- Преди преместване на компютъра VAIO се уверете, че компютърът е изключен, за да избегнете удар или вибриране на работещия твърд диск. Ако компютърът е оборудван с индикатор за захранването, уверете се, че той е напълно изключен.

#### Съвет

- По подразбиране компютърът VAIO преминава в режим на заспиване автоматично след определен период на неактивност, докато работи на захранване от електрически контакт.

- Операциите по-долу също превключват компютъра VAIO в режим на заспиване.

  - Натиснете бутона(Изключване (Power)) (с настройка по подразбиране).

  - Затворете капака на LCD екрана. Компютърът ще премине в режим на заспиване след няколко секунди.

- Може да възстановите компютъра VAIO от режим на заспиване в нормален режим, като отворите или повдигнете LCD екрана.

  За да промените действието при отваряне или повдигане на LCD екрана, стартирайте VAIO Control Center и променете настройките в Захранване и батерия (Power and Battery). За стартиране на VAIO Control Center вж. Търсене/стартиране на Приложения (Apps), Настройки (Settings) или Файлове (Files).

Обратно в началото на страницата

### Сродна тема

- Забележки за използването на източника на захранване
- Забележки за режима на заспиване
- Удължаване на живота на батерията
- Промяна на настройките на Rapid Wake (режим на заспиване)

Обратно в началото на страницата