# Ръководство за потребителя

# Компютър VAIO Fit 14E/15ESVF1421/SVF1521

Отпечатване

## Какви стъпки да предприема, ако екранът на компютъра изгасне?

- Уверете се, че компютърът VAIO е включен и не е в енергоспестяващ режим. Вижте Използване на режима на заспиване за допълнителна информация.

- Уверете се, че компютърът VAIO е правилно свързан с електрически контакт. Ако компютърът е оборудван с индикатор за захранването, уверете се, че той е включен. Вижте Свързване към източник на захранване за допълнителна информация.

- Възможно е екранът на компютъра да е изключен.

  Натиснете произволен клавиш на клавиатурата.

- Възможно е изходният дисплей да е зададен на външен дисплей.

  Натиснете клавишите Fn+F7 няколко пъти за избор на желания изходен дисплей, след което натиснете клавиша Enter. Вижте Избор на режими на дисплея за допълнителна информация.

- Ако компютърът VAIO използва захранване от батерията, уверете се, че батерията е поставена правилно и е заредена. Вижте Зареждане на батерията за допълнителна информация.

- Ако изчакате малко и екранът на компютъра остане изгаснал, изпълнете следните процедури:

  - Натиснете и задръжте натиснат бутона(Изключване (Power)) за повече от четири секунди. Ако компютърът VAIO е оборудван с индикатор за захранването, проверете дали той е изключен, след което включете компютъра.

  - Ако проблемът не се отстрани, натиснете и задръжте натиснат бутона(Изключване (Power)) за повече от четири секунди. Ако компютърът VAIO е оборудван с индикатор за захранването, проверете дали той е изключен. Изключете всички кабели и периферни устройства, като например захранващия кабел и USB устройството, извадете батерията и изчакайте около пет минути. След това ги поставете обратно на местата им и включете отново компютъра.

Обратно в началото на страницата