# Ръководство за потребителя

# Компютър VAIO Fit 14E/15ESVF1421/SVF1521

Отпечатване

## Какви стъпки да предприема, ако компютърът VAIO стане нестабилен (Windows се стартира)?

- Опитайте да приложите следните предложения:

  - Стартирайте VAIO Care, за да потърсите решение. Вижте Поддържане на компютъра VAIO в оптимално състояние (VAIO Care) за допълнителна информация.

  - Възстановете системните файлове на компютъра.

    Използвайте точката за възстановяване, която сте създали, преди компютърът VAIO да стане нестабилен. Вижте Възстановяване на системните файлове с помощта на точката за възстановяване, когато Windows не може да се стартира за допълнителна информация.

  - Деинсталирайте дадено приложение или драйвер, ако компютърът VAIO стане нестабилен след инсталиране на приложението или драйвера.

  - Преинсталирайте предварително инсталираните приложения или драйвери на компютъра VAIO, ако тези приложения или драйвери не работят правилно. Вижте Как мога да преинсталирам оригиналните приложения и драйвери? за допълнителна информация.

  - Възстановете компютъра VAIO от архивиран системен образ, ако сте създали такъв. Вижте Помощ и поддръжка на Windows (Windows Help and Support) (Отваряне на Помощ и поддръжка на Windows (Windows Help and Support)) за допълнителна информация.

- Ако проблемът не се отстрани, следвайте инструкциите в Обновяване на компютъра VAIO, за да преинсталирате операционната система.

  Ако проблемът не се отстрани след обновяване на компютъра VAIO, следвайте инструкциите в Възстановяване от областта за възстановяване, за да възстановите компютъра.

  Компютърът може да не поддържа функцията за обновяване в зависимост от закупения модел.

  - Създайте носител за възстановяване, ако все още не сте го направили. Вижте Създаване на носители за възстановяване.

  - Задължително направете архивно копие на ценните данни, преди да възстановите компютъра VAIO. Вижте Помощ и поддръжка на Windows (Windows Help and Support) (Отваряне на Помощ и поддръжка на Windows (Windows Help and Support)) за допълнителна информация.

    #### Забележка

    - Възстановяването на компютъра VAIO ще изтрие всички данни от вграденото устройство за съхранение.

Обратно в началото на страницата