# Ръководство за потребителя

# Компютър VAIO Fit 14E/15ESVF1421/SVF1521

Отпечатване

## Промяна на настройките на Rapid Wake (режим на заспиване)

Може да промените настройките на Rapid Wake във VAIO Control Center.

Rapid Wake е разрешено по подразбиране. С помощта на тази функция VAIO преминава в режим на заспиване след записване на работните данни на вграденото устройство за съхранение.

1. Стартирайте VAIO Control Center и изберете Хардуер (Hardware). (Вижте Търсене/стартиране на Приложения (Apps), Настройки (Settings) или Файлове (Files) за стартиране на VAIO Control Center.)
2. Разрешете/забранете настройката в Rapid Wake.

#### Забележка

- При забранено Rapid Wake:

  - Работните данни няма да се запишат на вграденото устройство за съхранение при преминаване на компютъра VAIO в режим на заспиване. Следователно, ако компютърът се изключи по време на режим на заспиване поради, например, изтощена батерия или изключване на компютъра от източника на променлив ток, работните данни ще се загубят. За да избегнете загубата на данни, задължително записвайте данните, преди компютърът да премине в режим на заспиване.

  - Ако компютърът VAIO е оборудван с индикатор за захранването, той мига бавно в оранжево в режима на заспиване. Ако батерията се изтощи в режима на заспиване, светлинният индикатор за зареждане започва да мига. Ако компютърът е оборудван с индикатор за захранването, той мига заедно с индикатора за зареждане.

Обратно в началото на страницата

### Сродна тема

- Използване на режима на заспиване
- Забележки за режима на заспиване

Обратно в началото на страницата