# Ръководство за потребителя

# Компютър VAIO Fit 14E/15ESVF1421/SVF1521

Отпечатване

## Добавяне и премахване на модули на памет

Ако искате да увеличите скоростта на компютъра или да подобрите производителността, когато изпълнявате програми едновременно, увеличете количеството памет, като инсталирате допълнителни модули на паметта.

Преди да надстроите паметта на компютъра, вж. Забележки относно добавянето и премахването на модули на паметта.

Ако инсталирате модули на паметта в два или повече слота, за подобряване на производителността се разрешава двуканален режим.

Типът модули и количеството памет, инсталирана на компютъра, може да са различни в зависимост от модела.

1. Изключете компютъра VAIO и периферните устройства, изключете захранващия кабел и всички свързващи кабели и извадете батерията.

   Вижте Изваждане на батерията за информация относно изваждането на батерията.

2. Изчакайте известно време, докато компютърът VAIO се охлади.

   Вътрешните части на компютъра VAIO може да са горещи веднага след като сте го изключили. Внимавайте да не се изгорите, докато работите с компютъра VAIO в това състояние.

3. Поставете чиста кърпа на равна, плоска повърхност и поставете компютъра VAIO, както е показано по-долу. Премахнете винтовете с кръстата отвертка, за да отворите капака на отделението за модулите на паметта.

   Местоположението на винтовете е означено със стрелки на илюстрацията по-долу.

   При някои модели задържащите винтове са закачени за капака на отделението за модулите на паметта и не може да се откачат от него.

   Модулът на паметта под капака е покрит със защитно покритие. Повдигнете покритието при инсталиране/премахване на модула на паметта.

   Внимавайте да не откачите или огънете назад покритието при повдигането.

4. Докоснете външен метален предмет, за да освободите статичното електричество.

   Не докосвайте металните части в компютъра VAIO.

5. Ако няма свободен слот, премахнете инсталирания в момента модул на паметта. Дръпнете ключовете в посоката, указана от стрелките, за да изскочи модулът под ъгъл (1), след което извадете модула в посоката на стрелката (2).

6. Извадете новия модул на паметта от антистатичната опаковка.
7. Хванете модула на паметта за краищата и го плъзнете в слота за модул на паметта с терминала надолу, като внимавате жлебът на модула да е изравнен с малката издатина в слота.

8. Хванете модула на паметта за краищата и го пъхнете, докато щракне на мястото си, както е показано на илюстрацията.

   Ключовете от двете страни на слота се затварят на местата си, за да го захванат. Не докосвайте интегралните схеми (черните компоненти) на модула на паметта.

9. Поставете обратно капака на отделението за модул на паметта и го закрепете с винтовете, които сте премахнали в стъпка 3.
10. Поставете батерията и свържете всички свързващи кабели и периферни устройства, които сте премахнали при стъпка 1, след което включете компютъра.
11. Проверете дали количеството системна памет се е променило правилно.

    Ако указаното количество системна памет е правилното, модулът с памет е инсталиран успешно.

    За проверка на системната информация вж. Преглед на системната информация.

Обратно в началото на страницата

### Сродна тема

- Забележки относно добавянето и премахването на модули на паметта

Обратно в началото на страницата