# Ръководство за потребителя

# Компютър VAIO Fit 14E/15ESVF1421/SVF1521

Отпечатване

## Какви стъпки да предприема, ако не мога да въвеждам определени знаци с помощта на клавиатурата си?

- Проверете дали светлинният индикатор за Num lock е включен, или изключен.

  Когато светлинният индикатор е включен, може да въвеждате цифрите от съответните клавиши.

  Когато светлинният индикатор е изключен, може да въвеждате буквите и символите от съответните клавиши.

  Натиснете клавиша Num Lk или клавишите Fn+Num Lk, за да включите или изключите светлинния индикатор за Num Lock. Вижте Части и контроли на предния панел за местоположението.

- Проверете дали светлинният индикатор за Caps Lock е включен, или изключен.

  Когато светлинният индикатор е включен, въведените знаци ще се изписват с главни букви (или с малки букви, ако същевременно държите натиснат клавиша Shift).

  Когато светлинният индикатор е изключен, въведените знаци ще се изписват с малки букви (или с главни букви, ако същевременно държите натиснат клавиша Shift).

  Натиснете клавишите Shift+Caps Lock, за да включите или изключите светлинния индикатор за Caps Lock. Вижте Части и контроли на предния панел за местоположението.

Обратно в началото на страницата