# Ръководство за потребителя

# Компютър VAIO Fit 14E/15ESVF1421/SVF1521

Отпечатване

## Контролиране на състоянието на захранването на компютъра VAIO (режим на заспиване/изключване)

По подразбиране компютърът VAIO автоматично влиза в режим на заспиване след определен период на неактивност.

В режим на заспиване компютърът запазва текущото си състояние, включително данните, по които работите, докато вие си почивате.

Вижте Използване на режима на заспиване за допълнителна информация относно режима на заспиване.

#### Когато за известно време не използвате компютъра VAIO

За да избегнете загубата на незаписаните данни, изпълнете стъпките по-долу, за да изключите компютъра VAIO.

1. Запишете данните си и затворете всички изпълняващи се приложения.
2. Изключете периферните устройства, свързани към компютъра VAIO.
3. Отворете препратките, след което изберете препраткатаНастройки (Settings). (Вижте Отваряне на препратките за отваряне на препратките.)
4. ИзберетеИзключване (Power) и Изключване (Shut down).

   След известно време компютърът VAIO ще се изключи автоматично. Ако компютърът е оборудван с индикатор на захранването, зеленият светлинен индикатор на захранването ще се изключи.

   Ако компютърът VAIO е оборудван с индикатор на захранването, уверете се, че той е изключен, преди да затворите капака на LCD екрана.

#### Забележка

- Неправилното изключване може да предизвика загуба на незаписаните данни или да причини неизправност на компютъра VAIO.

- За да изключите компютъра VAIO напълно от източник на променливотоково захранване, изключете компютъра, след което изключете захранващия кабел от електрическия контакт.

#### Съвет

- Ако изберете Изключване (Shut down), докато държите натиснат клавиша Shift в стъпка 4, може да поставите компютъра VAIO в състояние на минимална консумация на захранване (режим ACPI S5). В този случай при следващото стартиране функцията за бързо зареждане ще е временно забранена.

Обратно в началото на страницата

### Сродна тема

- Включване на компютъра VAIO
- Рестартиране на компютъра VAIO
- Забележки за използването на източника на захранване

Обратно в началото на страницата